CELEX: 62017TA0315
Language: sl
Date: 2018-11-27 00:00:00
Title: Zadeva T-315/17: Sodba Splošnega sodišča z dne 27. novembra 2018 – Hebberecht/ESZD (javni uslužbenci – Uradniki – ESZD – Razporeditev – Delovno mesto vodje delegacije Evropske unije v Etiopiji – Sklep o zavrnitvi podaljšanja razporeditve – Interes službe – Obveznost obrazložitve – Enako obravnavanje)

4.2.2019   
            
            
               SL
            
            
               Uradni list Evropske unije
            
            
               C 44/31
            
         
      Sodba Splošnega sodišča z dne 27. novembra 2018 – Hebberecht/ESZD
      (Zadeva T-315/17) (1)
      
      ((javni uslužbenci - Uradniki - ESZD - Razporeditev - Delovno mesto vodje delegacije Evropske unije v Etiopiji - Sklep o zavrnitvi podaljšanja razporeditve - Interes službe - Obveznost obrazložitve - Enako obravnavanje))
      (2019/C 44/40)
      Jezik postopka: francoščina
      
         Stranki
      
      
         Tožeča stranka: Chantal Hebberecht (Fourmies, Francija) (zastopnik: B. Maréchal, odvetnik)
      
         Tožena stranka: Evropska služba za zunanje delovanje (zastopnika: S. Marquardt in R. Spac, agenta)
      
         Predmet
      
      Predlog na podlagi člena 270 PDEU za razglasitev ničnosti sklepa ESZD, ki je bil tožeči stranki poslan 3. februarja 2017 in s katerim je bila zavrnjena njena pritožba zoper sklep ESZD, da se njena razporeditev na delovno mesto vodje delegacije Evropske unije v Etiopiji ne podaljša, na eni strani in za povrnitev nepremoženjske škode, ki naj bi jo utrpela tožeča stranka, na drugi.
      
         Izrek
      
      
                  1.
               
               
                  Sklep Evropske službe za zunanje delovanje (ESZD) z dne 30. junija 2016 o zavrnitvi prošnje Chantal Hebberecht za podaljšanje njene razporeditve na delovno mesto vodje delegacije Evropske unije v Etiopiji za eno leto se razglasi za ničen.
               
            
                  2.
               
               
                  Tožba se v preostalem zavrne.
               
            
                  3.
               
               
                  ESZD se naloži plačilo stroškov.
               
            
         (1)  UL C 249, 31.7.2017.